
          AVIZ

asupra proiectului de Lege
 pentru completarea Legii nr.571/2003 privind Codul fiscal
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu  proiectul de Lege pentru completarea Legii nr.571/2003 privind Codul fiscal, trimis cu adresa nr. PL. -x 109  din 5 martie 2007, înregistrat la nr. 31/212 din 6 martie 2007. 

Senatul, în calitate de primă Cameră sesizată, a adoptat proiectul de lege în şedinţa din 27 februarie 2006.


Camera Deputaţilor este Cameră decizională.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 14 martie 2007.


Membrii Comisiei au examinat proiectul de lege supus avizării, expunerea de motive la proiectul de lege, avizul favorabil, cu observaţii şi propuneri, al Consiliului Legislativ, trimis cu adresa nr. 1315 din  4 octombrie 2006, precum şi punctul de vedere al Guvernului, transmis cu adresa nr.3130 din 18 octombrie 2006,  prin care acesta nu susţine iniţiativa legislativă, menţionată mai sus.

La lucrările Comisiei au participat, din partea iniţiatorilor, domnul senator Dan Voiculescu şi domnul deputat Bogdan Ciucă.   


În timpul dezbaterilor a fost formulat un amendament de către domnii deputaţi Gheorghe Gabor, Aurel Vainer şi  Traian Dobre, însuşit de iniţiatori şi aprobat de Comisia juridică, de disciplină şi imunităţi. 
În urma dezbaterilor, cu majoritate de voturi (13 pentru, 5 împotrivă), s-a hotărât avizarea favorabilă a proiectului de lege, cu amendamentul prezentat în anexă. 

În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,
SECRETAR,

     Sergiu ANDON
George BĂEŞU
Expert Mihaela Ivan-Cucu 
ANEXA
	Nr. crt.
	Textul proiectului de Lege
	Amendament admis
(autorul amendamentului)
	Motivare

	1.
	„Cota de impozitare
	Art. 181. – Profitul impozabil reinvestit este scutit de plata impozitului pe profit, pentru operatorii economici, persoane juridice române. 
	„Cota de impozitare
	Art. 181. – Profitul impozabil reinvestit în scopul dezvoltării activităţii societăţii, conform  obiectului de activitate, pentru operatorii economici, persoane juridice române, este scutit de plata impozitului pe profit. 

Autori:  domnii deputaţi Gheorghe Gabor, Aurel Vainer  şi Traian Dobre. 

	Modificarea este impusă de necesitatea promovării unor măsuri fiscale menite a încuraja investiţiile întreprinzătorilor în dezvoltarea activităţii., în conformitate cu obiectul de activitate al fiecărui operator economic. 

